# ลุกวอตยูเมดมีดู
"ลุกวอตยูเมดมีดู"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ และเป็นซิงเกิลนำจากสตูดิโออัลบั้มชุดที่หก เรพิวเทชัน (2017) บิกมะชีนเร็กเคิดส์ปล่อยเพลงนี้เมื่อวันที่ 24 สิงหาคม ค.ศ. 2017 หลังจากสวิฟต์ห่างหายไปประมาณหนึ่งปีเนื่องจากข้อพิพาทที่ส่งผลกระทบต่อภาพลักษณ์ของ "คนรักของอเมริกา" (America's sweetheart) ของเธอตลอดปี 2016 ขณะห่างหายไปจากการปรากฏตัวต่อสาธารณะ เธอได้ประพันธ์และผลิตเพลงร่วมกับแจ็ก แอนโตนอฟฟ์

"ลุกวอตยูเมดมีดู" เป็นผลงานอิเล็กทรอนิกส์ที่ผสมผสานอิเล็กโทรป็อป แดนซ์ป็อป และโปรเกรสซีฟป็อป ผสมผสานเข้ากับองค์ประกอบของฮิปฮอป อิเล็กโทรแคลช อินดัสเทรียล และอิเล็กโทร มีการแก้ไขเพลง "แอมทูเซ็กซี" (1991) โดยกลุ่มป็อปชาวอังกฤษ ไรต์เซดเฟร็ด ซึ่งสมาชิกได้รับเครดิตการประพันธ์เพลงด้วย ทำนองประกอบไปด้วยเครื่องสาย เสียงเปียโนที่พลิ้วไหว และซินธิไซเซอร์ ส่วนคอรัสประกอบด้วยจังหวะกลองและเสียงร้องเป็นจังหวะ บทประพันธ์เพลงเกี่ยวกับการดูถูกของผู้บรรยายที่มีต่อใครบางคนที่ทำผิดต่อพวกเขา สื่อสิ่งพิมพ์หลายฉบับตีความเพลงดังกล่าวเพื่ออ้างอิงถึงข้อโต้แย้งที่สวิฟต์เผชิญ

มิวสิกวิดีโอประกอบเปิดตัวครั้งแรกที่งาน เอ็มทีวีวิดีโอมิวสิกอะวอดส์ 2017 และมีความหมายหลายประการเกี่ยวกับความมีชื่อเสียงของสวิฟต์ที่ได้รับการคาดเดาจากสื่ออย่างกว้างขวาง ทั้งเพลงและวิดีโอทำลายสถิติการสตรีมบนสปอติฟายและยูทูบเมื่อเปิดตัว นักวิจารณ์เพลงกล่าวถึง "ลุกวอตยูเมดมีดู" แบ่งแยกเป็นสองฝั่ง: บางคนมองว่าเป็นการกลับมาที่ดุเดือดและเป็นแนวทางที่น่าสนใจ แต่บางคนวิจารณ์ว่าเสียงและรูปแบบรุนแรงและพยาบาทซึ่งหลงไปจากศิลปินนักร้องนักแต่งเพลงของสวิฟต์ นักวิจารณ์มองว่า "ลุกวอตยูเมดมีดู" เป็นซิงเกิลที่กำหนดอาชีพของสวิฟต์

ในสหรัฐ ซิงเกิลสูงสุดบนชาร์ตบิลบอร์ดฮอต 100 โดยมียอดจำหน่ายสูงสุดประจำสัปดาห์ของปี 2017 และได้รับการรับรองระดับแพลตตินัมสี่เท่าโดยสมาคมผู้ประกอบกิจการเพลงของสหรัฐอเมริกา ซิงเกิลนี้ยังติดอันดับบนชาร์ตซิงเกิลของประเทศต่าง ๆ รวมถึงออสเตรเลีย แคนาดา ไอร์แลนด์ ฟิลิปปินส์ และสหราชอาณาจักร และได้รับการรับรองระดับมัลติแพลตตินัมในออสเตรเลีย บราซิล แคนาดา โปแลนด์ สวีเดน และสหราชอาณาจักร สวิฟต์แสดงเพลงนี้ในคอนเสิร์ตทัวร์ เรพิวเทชันสเตเดียมทัวร์ (2018) และดิเอราส์ทัวร์ (2023–2024)

 เบื้องหลังและการออกจำหน่าย 
ในวันที่ 18 สิงหาคม ค.ศ. 2017 สวิฟต์ล้างบัญชีสื่อสังคมของเธอทั้งหมด ทำให้เกิดข่าวลือว่าเพลงใหม่จะมาในเร็ว ๆ นี้ ในวันที่ 21 สิงหาคม สวิฟต์แบ่งปันวิดีโอยาว 10 วินาทีบนแพลตฟอร์มสื่อสังคมต่าง ๆ ของเธอ แสดงให้เห็นหางของงูตัวหนึ่ง ส่วนที่สองปรากฏในวันถัดมา และในวันที่ 23 สิงหาคม เธออัปโหลดวิดีโอตัวที่สาม แสดงให้เห็นหัวของงูตัวเดิม ในวันเดียวกัน สวิฟต์ประกาศว่าซิงเกิลแรกจากอัลบั้มที่หกชื่อ เรพิวเทชัน จะออกมาในวันที่ 24 สิงหาคม เพลงได้รับสตรีมมากกว่าแปดล้านครั้งหลังสปอทิฟายออกเผยแพร่เพลงภายใน 24 ชั่วโมง ทำลายสถิติสตรีมเพลงเพลงเดียวสูงสุดในวันแรก สังกัดบิกแมชีนเรเคิดส์ส่งเพลงเข้าสถานีวิทยุเพลงร่วมสมัยของอเมริกาในวันที่ 29 สิงหาคม ค.ศ. 2017

วิดีโอเนื้อเพลงมีต้นแบบจากกระบวนจินตภาพของซอล แบสส์ ที่ใช้ในภาพยนตร์พิศวาสหลอน ออกเผยแพร่ทางบัญชีวีโวของสวิฟต์ในวันที่ 25 สิงหาคม ค.ศ. 2017 วิดีโอผลิตโดยสวิฟต์และโจเซฟ คาห์น มีผู้เข้าชมมากกว่า 19 ล้านครั้งใน 24 ชั่วโมงแรกบนยูทูบ ทำลายสถิติเดิมคือเพลง "ซัมทิงจัสต์ไลก์ดิส" ของเดอะเชนสโมเกอส์และโคลด์เพลย์

 องค์ประกอบและการผลิต 

สวิฟต์ประพันธ์และผลิตเพลง "ลุกวอตยูเมดมีดู" ร่วมกับแจ็ก แอนโตนอฟฟ์ ซึ่งเป็นผู้โปรแกรมเพลงนี้และเล่นเครื่องดนตรีในเพลงนี้ด้วย โดยบันทึกเสียงที่โรกคัสโตเมอร์สตูดิโอ ในบรูกลิน นักดนตรีคนอื่น ๆ ในเพลงนี้ ได้แก่ อีแวน สมิท (แซกโซโฟน) วิกตอเรีย พาร์กเกอร์ (ไวโอลิน) และฟิลลิป เอ. ปีเตอร์สัน (เชลโล) โดยมีลอรา ซิสก์ เป็นผู้ทำวิศวกรรมเพลงนี้ และเซอร์บัน เกเนอาเป็นผู้มิกซ์เพลงนี้ที่มิกซ์สตาร์สตูดิโอส์ ในเวอร์จิเนียบีช รัฐเวอร์จิเนีย เพลงนี้ได้รับการมาสเตอร์โดยแรนดี เมอร์ริลล์ที่สเตอร์ลิงซาวด์ในนิวยอร์ก

 รางวัล 
 ปี องค์กร รางวัล ผล Ref.2017 MTV Europe Music Awards มิวสิกวิดีโอยอดเยี่ยม  NRJ Music Awards วิดีโอแห่งปี 2018 MTV Millennial Awards Brazil ฮิตสากลยอดเยี่ยม  NME Awards  มิวสิกวิดีโอยอดเยี่ยม  iHeartRadio Music Awards มิวสิกวิดีโอยอดเยี่ยม  บทประพันธ์เพลงยอดเยี่ยม  Nickelodeon Kids' Choice Awards เพลงที่ชื่นชอบ  Myx Music Award วิดีโอสากลที่ชื่นชอบ  Radio Disney Music Awards เพลงแห่งปี   เพลงลิปซิงก์ยอดเยี่ยม  Teen Choice Awards Choice Song by a Female Artist  Hito Music Awardsเพลงตะวันตกยอดเยี่ยม   MTV Video Music Awards กำกับศิลป์ยอดเยี่ยม   ตัดต่อยอดเยี่ยม  วิชวลเอฟเฟกต์ยอดเยี่ยม  BMI London Awards ป็อปอะวอดส์   Guinness World Records เพลงที่มียอดสตรีมมากที่สุดในหนึ่งสัปดาห์ (ผู้หญิง)  วิดีโอที่มีผู้ชมออนไลน์มากที่สุดใน 24 ชั่วโมง  เพลงที่มีการสตรีมมากที่สุดบนสปอติฟายใน 24 ชั่วโมงแรก  วิดีโอที่มีผู้ชมมากที่สุดบนวีโวใน 24 ชั่วโมง  2019 BMI Awards Award Winning Song  Publisher of the Year  TEC Awards การผลิตแผ่นเสียงยอดเยี่ยม / ซิงเกิลหรือแทร็ก  

 ชาร์ต 

 ชาร์ตประจำสัปดาห์ 
 ชาร์ต (2017–2018) ตำแหน่งสูงสุด Argentina Anglo (Monitor Latino) 4 Bulgaria (PROPHON) 9 Colombia (Promúsica) 18 Colombia (National-Report) 46 Costa Rica (Monitor Latino) 6 Croatia (HRT) 1 Ecuador (National-Report) 27 El Salvador (Monitor Latino) 7 France (SNEP) 26 Greece Digital Songs (Billboard) 1Greece International (IFPI)2 Honduras (Monitor Latino) 15 Ireland (IRMA) 1 Lebanon (Lebanese Top 20) 1Luxembourg Digital Song Sales (Billboard) 5 Malaysia (RIM) 1 Mexico Airplay (Billboard) 10 Panama (Monitor Latino) 12 Philippines (Philippine Hot 100) 1 Portugal (AFP) 4 Romania (Airplay 100) 64 Slovenia (SloTop50) 26 South Korea International Chart (Gaon) 6 Uruguay (Monitor Latino) 14 Venezuela Anglo (Monitor Latino) 5

 ชาร์ต (2024) ตำแหน่งสูงสุด Singapore (RIAS) 26

 ชาร์ตสิ้นปี 
 ชาร์ต (2017) ตำแหน่ง Australia (ARIA) 61 Austria (Ö3 Austria Top 40) 70 Brazil (Pro-Música Brasil) 129 Canada (Canadian Hot 100) 29 Costa Rica (Monitor Latino) 35 El Salvador (Monitor Latino) 12 Germany (Official German Charts) 81 Honduras (Monitor Latino) 28 Hungary (Single Top 40) 48 Hungary (Stream Top 40) 51 Netherlands (Dutch Top 40) 87 Nicaragua (Monitor Latino) 80 Paraguay (Monitor Latino) 92 Portugal (AFP) 89 UK Singles (Official Charts Company) 89 US Billboard Hot 100 39 US Adult Top 40 (Billboard) 42 US Mainstream Top 40 (Billboard) 41

 ชาร์ต (2018) ตำแหน่ง South Korea International (Gaon) 87

 การรับรอง 

 ประวัติการจำหน่าย 
+ วันที่เผยแพร่และรูปแบบสำหรับเพลง "ลุกวอตยูเมดมีดู" ประเทศ วันที่ รูปแบบ ค่าย อ้างอิง ทั่วโลก 24 สิงหาคม 2017 สื่อส่งผ่านสัญญาณต่อเนื่อง บิกมะชีน  25 สิงหาคม 2017 ดิจิทัลดาวน์โหลด   อิตาลี ออกอากาศทางวิทยุ ยูนิเวอร์แซล  สหรัฐ 29 สิงหาคม 2017 วิทยุฮิตร่วมสมัย บิกมะชีน  เยอรมนี 27 ตุลาคม 2017 ซีดีซิงเกิล ยูนิเวอร์แซล